Inus Bester - Wikipedia

# Inus Bester

### vanuit Wikipedia, die vrye ensiklopedie.

Inus Bester, 2006

Inus Bester is die leier van die Suid-Afrikaanse Politieke Alliansie (afkorting: Safpa), 'n politieke party wat hoofsaaklik aktief is in die munisipale gebied Saldanhabaai. Hy is op 5 Desember 2000 tot die munisipale raad verkies en het van Januarie 2001 tot Maart 2002 as onderburgemeester gedien. In April 2002 het hy 'n samewerkingsooreenkoms met die DA en onafhanklike raadslid Richard Majola gesluit waarna die raad by die ANC oorgeneem is. Met DA/Majola-steun is hy in April 2002 tot burgemeester verkies met Majola as onderburgemeester en Jan Cillié van die DA as speaker. September 2002 het twee DA-raadslede, by name Phillip Duiker en Morgan Moodaley, teruggekeer na hul voormalige party, die NNP. Die NNP en ANC het 'n samewerkingsooreenkoms gesluit wat die Bester/Majola/DA-raad weer tot 'n val gebring het. Bester is tans (2007) lid van die opposisie-koalisie onder leiding van burgemeester Johanna Stoffels wat die Saldanhabaaise raad met 'n meerderheid van een lid (12 uit 23) regeer. Bester dien in die burgemeesterskomitee as lid belas met dienslewering en standaarde.

Ontsluit van "http://af.wikipedia.org../../../i/n/u/Inus_Bester_84af.html"

Kategorieë: Weskus | Suid-Afrikaanse politici

##### Views

- Artikel
- Bespreking
- Huidige wysiging

##### Soek